
Apstiprināti:
Ar 2025.gada 04. augusta
SIA “Vidusdaugavas SPAAO”
Izsoles komisijas lēmumu
(Protokols Nr.1-08/2025)

NEDZĪVOJAMO TELPU – DALĪTI VĀKTO ATKRITUMU ŠĶIROŠANAS STACIJAS JAUNCELTNES IELĀ 9, AIZKRAUKLĒ
NOMAS TIESĪBU IZSOLES NOTEIKUMI

1. Vispārīgie noteikumi.
0. Noteikumi nosaka kārtību, kādā notiek SIA “Vidusdaugavas SPAAO” piederošo nedzīvojamo telpu 1388,1 m2 platībā, kas sastāv no šķirošanas angāra daļas (1350 m2), kadastra apzīmējums Nr.3201 001 0341 008 un personāla telpām (38,1 m2), kadastra apzīmējums Nr.3201 001 0341 007, kā arī dalīti vākto atkritumu šķirošanas līnijas un preses, kopā turpmāk tekstā saukts Objekts, kas atrodas Jaunceltnes ielā 9, Aizkrauklē, Aizkraukles novadā, nomas tiesību iegūšanu.
0. Objekta plānotā (atļautā) izmantošana: dalīti vākto atkritumu šķirošana.
0. Izsole notiek ievērojot Ministru kabineta 2018.gada 20.februāra noteikumus Nr.97 „Publiskas personas mantas iznomāšanas noteikumi” un SIA “Vidusdaugavas SPAAO” 2019.gada 9.oktobrī dalībnieku sapulcē apstiprināto nekustamā īpašuma iznomāšanas un nekustamā īpašuma nomāšanas kārtību. 
0. Šo noteikumu mērķis ir nodrošināt nomas tiesību izsoles dalībniekiem atklātu un vienādu iespēju nomas tiesību iegūšanai uz Objektu, nodrošināt izsoles dalībnieku izvēles caurspīdīgumu, kā arī iegūt iespējami augstāku nomas maksu. 
0. Izsoli organizē un veic ar 2025.gada 01.jūlija rīkojumu Nr.17 SIA “Vidusdaugavas SPAAO” apstiprinātā izsoles komisija. 
0. Ar izsoles noteikumiem var iepazīties interneta vidē www.spaao.lv un www.vni.lv, kā arī tie ir pieejami SIA “Vidusdaugavas SPAAO” birojā Rīgas ielā 210, Jēkabpilī.
0. Kontaktpersona: izsoles komisijas priekšsēdētājs Jānis Bisenieks, e-pasts: spaao@spaao.lv. 
0. Izsoles veids: rakstiska augšupejoša. 
0. Nomas līguma termiņš: 3 (trīs) gadi., ar tiesībām nomniekam līgumu pagarināt.
0. Nomnieks nav tiesīgs nodot nomas Objektu vai tā daļu apakšnomā.
0. Nomniekam ir pienākums apdrošināt iznomātās telpas un veikt nomnieka civiltiesisko apdrošināšanu.
0. Nomas Objekts ir labā stāvoklī. Ikvienam interesentam ir tiesības veikt Nomas Objekta apskati, par tās laiku iepriekš vienojoties ar 1.6.punktā norādīto kontaktpersonu.

1. Izsoles sākumcena, solis.
1. Nomas Objekta nomas maksas apmērs EUR 3000 (trīs tūkstoši eiro, 00 centi) mēnesī, bez PVN. Papildus nomas maksai Nomniekam ir pienākums maksāt par komunālajiem pakalpojumiem (elektroenerģiju, ūdens un kanalizācijas pakalpojumiem), atbilstoši nomas līguma noteikumiem (skatīt 2.pielikumu). 
1. Nomas tiesību izsoles minimālais solis ir EUR 50 (piecdesmit eiro, 00 centi). Maksimālais solis nav ierobežots. 
1. Izsoles dalībnieki.
2. Par Izsoles dalībnieku var kļūt fiziska vai juridiska persona (individuālais komersants vai komercsabiedrība, zemnieku saimniecība), kas vienlaikus atbilst sekojošiem kritērijiem:
0. saskaņā ar spēkā esošo likumdošanu tam ir tiesības nomāt nekustamo īpašumu;
0. tam nav parādu SIA “Vidusdaugavas SPAAO” saskaņā ar citām līgumsaistībām;
0. SIA “Vidusdaugavas SPAAO” pēdējo trīs gadu laikā nav vienpusēji lauzusi jebkādu līgumu ar izsoles dalībnieku tā saistību nepienācīgas izpildes dēļ; 
0. Izsoles dalībniekam, piesakoties izsolei, rakstiski jāapliecina, ka šo noteikumu 3.1. punktā minētie ierobežojumi uz viņu neattiecas. Ja tiek atklāts, ka izsoles dalībnieks ir sniedzis nepatiesas ziņas, izsoles dalībnieka piedāvājums netiek vērtēts.
 
1. Piedāvājumu iesniegšana. 
1. Izsoles dalībnieki savus piedāvājums izsolei var iesniegt 10 dienu laikā no paziņojuma par izsoli publicēšanas dienas nosūtot tos uz adresi Rīgas iela 210, Jēkabpils, LV-5202, jeb līdz 2025.gada 01.septembrim plkst. 8:30 ierodoties personīgi SIA “Vidusdaugavas SPAAO” birojā Rīgas ielā 210, Jēkabpilī.
1. Fiziska persona iesniedz šādus dokumentus: 
1. Iznomātājam adresētu pieteikumu formu (1.pielikums).
1. Jāuzrāda personas apliecinošs dokuments.
1. Komersants iesniedz šādus dokumentus: 
2. Iznomātājam adresētu pieteikumu formu (1.pielikums)
2. Uzņēmumu reģistra, vai līdzvērtīgas uzņēmējdarbību/ komercdarbību reģistrējošas iestādes ārvalstīs izdotas reģistrācijas apliecības kopiju.
2. Juridiskas personas pārstāvja pilnvaru, ja tiesības pārstāvēt nav reģistrētas Uzņēmuma reģistrā.
1. Izsoles dalībniekam savs piedāvājums ir jāiesniedz līdz šī Nolikuma 4.1.punktā minētajam termiņam, slēgtā aploksnē uz kuras norādīta izsoles dalībnieka kontaktinformācija un uzraksts: „Pieteikums dalībai dalīti vākto atkritumu šķirošanas stacijas Jaunceltnes ielā 9, Aizkrauklē, nomas tiesību izsolei. Ja piedāvājums saņemts pēc 4.1.punktā noteiktā termiņa, to neatvērtu atdod/nosūta iesniedzējam. 
1. Ziņas par iesniegtajiem piedāvājumiem netiek izpaustas līdz Nolikuma 5.1.punktā noteiktajam piedāvājumu atvēršanas termiņam.

1. Piedāvājumu atvēršana un vērtēšana. 
2. Izsoles dalībnieku piedāvājumus izsoles komisija atver pēc piedāvājumu iesniegšanas termiņa beigām – 2025.gada 01.septembrim, plkst.8:35, SIA “Vidusdaugavas SPAAO” birojā Rīgas ielā 210, Jēkabpilī, izsoles dalībnieku un visu citu ieinteresēto personu klātbūtnē. Piedāvājumi tiek atvērti to iesniegšanas kārtībā, tiek nosaukts izsoles dalībnieka vārds, uzvārds vai nosaukums un tā piedāvātā nomas maksa Eiro par Objekta nomu mēnesī. Piedāvājumu atvēršanas gaita tiek protokolēta un apliecināta ar klātesošo komisijas locekļu parakstiem., 
2. Pēc piedāvājumu atvēršanas slēgtā izsoles komisijas sēdē notiek to kvalifikācijas pārbaude par atbilstību Nolikuma 3.1.punktā izvirzītajām prasībām. Komisija tālāk vērtē tikai kvalifikācijas pārbaudi izturējušo izsoles dalībnieku piedāvājumus. 
2. No kvalifikācijas pārbaudi izturējušo izsoles dalībnieku piedāvājumiem tiek noteikts dalībnieks, kurš nosolījis augstāko nomas maksu.
2. Gadījumā, ja vairāki dalībnieki nosolījuši vienādu augstāko nomas maksu, izsoles komisija rakstveidā aicina šos izsoles dalībniekus vienas nedēļas laikā iesniegt atkārtotus piedāvājums par nomas maksas apmēru un atkārtoti izvērtē saņemtos piedāvājumus. Ja neviens no nomas tiesību pretendentiem, kuri piedāvājuši vienādu augstāko nomas maksu neiesniedz jaunu piedāvājumu, izsoles komisijas pieteikumu iesniegšanas secībā rakstiski piedāvā minētajiem pretendentiem slēgt nomas līgumu atbilstoši nosolītajai nomas maksai. 

1. Izsoles rezultātu apstiprināšana.
3. Izsoles komisija ne vēlāk kā vienas nedēļas laikā, skaitot no piedāvājumu atvēršanas dienas, pieņem lēmumu par izsoles rezultātiem. 
3. Izsoles komisijai ir pienākums ne vēlāk kā divu darba dienu laikā no izsoles rezultātu apstiprināšanas dienas, informēt par to visus izsoles dalībniekus, kā arī ievietot attiecīgu paziņojumu www.spaao.lv. Paziņojums par izsoles rezultātiem dalībniekiem tiek nosūtīts uz tā pieteikumā izsolei norādīto e-pasta adresi, bet ja tādas nav, uz pasta adresi. 
3. Izsoles dalībnieki ir tiesīgi iesniegt sūdzības par izsoles komisijas darbībām un izsoles norisi rakstiski SIA “Vidusdaugavas SPAAO”, ne vēlāk kā 7 (septiņu) darba dienu laikā pēc izsoles rezultātu paziņojuma nosūtīšanas dienas.

1. Līguma slēgšanas kārtība.
4. Izsoles uzvarētājam ir pienākums noslēgt telpu nomas līgumu 7 (septiņu) darba dienu laikā pēc izsoles rezultātu paziņošanas dienas un attiecīga uzaicinājuma saņemšanas. 
4. Ja izsoles uzvarētājs 7.1.punktā noteiktajā termiņā nav noslēdzis nomas līgumu, viņš zaudē tiesības uz izsolītā īpašuma nomu. Izsoles komisija piedāvā īpašumu nomāt izsoles dalībniekam, kurš izsolē nosolījis nākamo augstāko nomas cenu. Ja nākošās augstākās cenas solītājs piekrīt nomas līguma slēgšanai, puses noslēdz attiecīgu nomas līgumu. Nomas līgums tiek noslēgts 7.1.punktā noteiktajā termiņā. 
4. Informāciju par nomas līguma tiesību piešķiršanu nākošajam pretendentam, izsoles komisijai ir pienākums publicēt www.spaao.lv 2 (divu) darba dienu laikā.
4. Nomas līgums tiek slēgts atbilstoši šo noteikumu 2.pielikumā pievienotajam līguma projektam. Puses ir tiesīgas, līguma slēgšanas laikā, vienoties par līguma projekta grozījumiem. 

1. Nenotikušas, spēkā neesošas un atkārtotas izsoles.
5. Ja izsoles noteikumos noteiktajā termiņā neviens dalībnieks nav iesniedzis piedāvājumu dalībai izsolē, izsoles komisija var pagarināt dalībnieku pieteikšanās termiņu vai paziņot par atkārtotu izsoli. 
5. Izsoles komisija atzīst izsoli par nenotikušu, ja izsolē netiek iesniegti piedāvājumi.
5. SIA “Vidusdaugavas SPAAO” var atzīt izsoli par spēkā neesošu, ja:
2. tiek konstatēts, ka nepamatoti noraidīts kāda dalībnieka piedāvājums; 
2. tiek konstatēts, ka bijusi noruna atturēt kādu no piedalīšanas izsolē; 
2. piedāvājumu iesniegšana notikusi citā vietā vai laikā, nekā bijis noteikts izsoles noteikumos. 
5. Ja izsole, pamatojoties uz šo noteikumu 8.3.punktu, atzīta par spēkā neesošu, SIA “Vidusdaugavas SPAAO” nedēļas laikā paziņo par to visiem izsoles dalībniekiem.  


1. Izsoles komisijas tiesības un pienākumi.

6. Izsoles komisijai ir tiesības pieaicināt komisijas darbā speciālistus un ekspertus ar padomdevēja tiesībām. 
6. Katram komisijas loceklim ir viena balss. Vienādu balsu skaita gadījumā izšķirošā balss ir komisijas priekšsēdētājam. 
6. Izsoles komisijas sēde ir lemttiesīga, ja tajā piedalās vismaz divi komisijas locekļi. 

Pielikumi: 
1. pieteikums dalībai izsolē uz 1lpp; 
1. nomas līguma projekts uz 5 lpp.

Izsoles komisijas priekšsēdētājs					Jānis Bisenieks

1.pielikums
Izsoles noteikumiem
 
SIA “Vidusdaugavas SPAAO”
Izsoles komisijai no

______________________ 
(vārds, uzvārds/nosaukums) 
________________________ 
(personas kods/reģistrācijas nr.)
__________________________ 
(adrese) 
___________________________ 
(telefona nr.) 
_____________________________
(e-pasts)


Pieteikums
dalībai nedzīvojamo telpu – dalīti vākto atkritumu šķirošanas stacijas Jaunceltnes ielā 9, Aizkrauklē, nomas tiesību izsolē 

Ar šo ________________ piesakos/ās SIA “Vidusdaugavas SPAAO” piederošu nedzīvojamo telpu 1388,1 m2 platībā, kas sastāv no šķirošanas angāra daļas (1350 m2) un personāla telpām (38,1 m2), kā arī dalīti vākto atkritumu šķirošanas līnijas un preses, kas atrodas Jaunceltnes ielā 9, Aizkrauklē, Aizkraukles novadā, (turpmāk tekstā saukts Objekts) nomas tiesību izsolē.

Piedāvāju šādu Objekta nomas maksu EUR ____ (___________________), bez PVN, mēnesī. 

Apliecinu, ka: 
· saskaņā ar spēkā esošo likumdošanu ir tiesības nomāt nekustamo īpašumu; 
· nav parādu SIA “Vidusdaugavas SPPAO” saskaņā ar citām līgumsaistībām; 
· SIA “Vidusdaugavas SPAAO” nav pēdējo trīs gadu laikā ar mani vienpusēji lauzusi jebkādu līgumu manu saistību nepienācīgas izpildes dēļ; 
· visa šajā pieteikumā norādītā informācija ir patiesa. 

Informēju Izsoles komisiju, ka nomas laikā plānoju veikt šādas darbības nomas Objektā (nomas objekta izmantošanas mērķis) – 


2025.gada ___._________ 							/paraksts/ 


2.pielikums 
Izsoles noteikumiem
LĪGUMA PROJEKTS
Jēkabpilī, Jēkabpils novadā                                                                 2025.gada ____.________ 

SIA “Vidusdaugavas SPAAO, tās valdes locekļa Alekseja Jankovska personā, kurš darbojas pamatojoties uz statūtu pamata, turpmāk tekstā saukta Iznomātājs, no vienas puses, un 
_________________, tās ______________, personā, turpmāk tekstā saukta Nomnieks, no otras puses, abi kopā turpmāk tekstā saukti Līdzēji,
Līdzēji, ņemot vērā: 
1. Ministru kabineta 2018.gada 20.februāra noteikumus Nr.97 „Publiskas personas mantas iznomāšanas noteikumi”; 
1. SIA “Vidusdaugavas SPAAO” Izsoles komisijas 2025.gada ___._________ lēmumu par izsoles rezultātu apstiprināšanu, noslēdz šādu nedzīvojamo telpu nomas līgumu:

1. Līguma priekšmets.
1. Iznomātājs nodod nomā, bet Nomnieks pieņem nomā SIA “Vidusdaugavas SPAAO” piederošas nedzīvojamas telpas 1388,1 m2 platībā, kas sastāv no šķirošanas angāra daļas (1350 m2), kadastra apzīmējums Nr.3201 001 0341 008 un personāla telpām (38,1 m2), kadastra apzīmējums Nr.3201 001 0341 007, ar visiem piederumiem un visām tajās iebūvētajām komunikācijām (ūdensvads, siltumapgādes sistēma, elektroinstalācija u.tml.), kā arī dalīti vākto atkritumu šķirošanas līniju un presi, kopā turpmāk tekstā saukts Nomas objekts, kas atrodas Jaunceltnes ielā 9, Aizkrauklē, Aizkraukles novadā.
1. Nomas objektu Nomnieks drīkst izmantot saimnieciskās darbības veikšanai – dalīti vākto atkritumu šķirošanai.
1. Nomas objekts Nomniekam lietošanā tiek nodotas tādā stāvoklī, kāds tas ir uz Nomas objekta pieņemšanas-nodošanas brīdi. Nomnieks iepriekš ir iepazinies ar Nomas objekta faktisko stāvokli. Līguma parakstīšana no Nomnieka puses ir rakstisks apliecinājums tam, ka tas Nomas objekta atrašanās vietu un tā faktisko stāvokli atzinis sev izmantošanai par pieņemamu un turpmāk šajā sakarā nekādas pretenzijas Iznomātājam netiks izvirzītas.
1. Līdzēji vienojas, ka Nomas objekta pieņemšanas-nodošanas akts tiek sastādīts šī Līguma parakstīšanas dienā. 

1. Nomas maksa un citi norēķini.
2. Par visa Nomas objekta lietošanu tiek noteikta nomas maksa EUR ____ (_________) mēnesī, kas sakrīt ar Nomnieka izteikto piedāvājumu nomas tiesību izsolē.
2. Maksa par Nomas objektam pieguļošā zemes gabala lietošanas ir iekļauta nomas maksā.
2. Nomnieks maksā Iznomātājam maksu par elektroenerģiju atbilstoši faktiski patērētajam daudzumam, bet citus komunālos maksājumus pēc pakalpojumu piegādātāju ikmēneša rēķiniem proporcionāli iznomātajai platībai.
2. Nomnieks maksā Iznomātājam nomas maksu, kā arī maksu par komunālajiem pakalpojumiem saskaņā ar Iznomātāja izrakstīto rēķinu vienu reizi mēnesī, pārskaitot maksu Iznomātājam rēķinā norādītajā termiņā.
2. Gadījumā, ja Nomnieks kavē Nomas maksas vai komunālo maksājumu veikšanu, tam ir pienākums maksāt līgumsodu 0.5% (viena puse procenta) apmērā no termiņā nesamaksātās summas par katru nokavējuma dienu, bet ne vairāk kā 10% no rēķina summas.  
2. Nomnieks noteikto nomas maksu sāk maksāt ar 2025.gada ____. ___________ un maksā līdz Nomas objekta nodošanai atpakaļ Iznomātājam. 
2. Ja Nomniekam ir pretenzijas par Iznomātāja izrakstīto rēķinu, tas Nomniekam rakstiski jāpiesaka trīs dienu laikā no rēķina saņemšanas dienas. Pēc tam pretenzijas pieņemtas netiek un rēķins uzskatāms par apmaksājamu pilnā apmērā, bet strīdi tiek izskatīti vispārējā kārtībā.
2. Līdzēji vienojas, ka gadījumā ja kāds iepriekšējais rēķins nav apmaksāts, tad no tekošā maksājuma summas vispirms tiek segts līgumsods, parāds un tikai atlikums tiek ieskaitīts tekošajā maksājumā. 
2. Rēķins par nomas maksu un pārējiem Līgumā paredzētajiem maksājumiem tiek iesniegts Nomniekam, nosūtot to uz Nomnieka e-pastu:__________________________ vai nodots personīgi Nomniekam. Nomas maksas rēķina nesaņemšana nevar būt par pamatu nomas maksas samaksas kavējumam. Nomniekam ir pienākums informēt Iznomātāju par izmaiņām e-pasts adresē. 

1. Pušu tiesības un pienākumi.
3.  IZNOMĀTĀJAM ir šādas tiesības: 
0. Iepriekš brīdinot Nomnieku pārbaudīt Nomas objekta komunikāciju un iekārtu stāvokli, to ekspluatēšanas noteikumu ievērošanu, to izmantošanu līgumā paredzētajam mērķim un dot saistošus norādījumus Nomniekam saistībā ar Nomas objekta atbilstošu lietošanu. Pārkāpumu konstatēšanas gadījumā tiek sastādīts rakstisks akts.
0. Avāriju gadījumos, kad nepieciešama tūlītēja rīcība, lai glābtu cilvēkus, mantu (ugunsgrēks u.tml.), lai novērstu bojājumus un likvidētu avāriju, iekļūt telpās bez Nomnieka klātbūtnes. Par to nekavējoties telefoniski tiek informēts Nomnieks vai tā darbinieki. Par katru šādu gadījumu tiek sastādīts akts;
0. Pirms termiņa vienpusēji lauzt līgumu 4.3. un 4.4. punktos paredzētajos gadījumos un kārtībā; 
0. Uz laiku slēgt Nomas objektu avārijas vai tās draudu gadījumos.

3. IZNOMĀTĀJAM ir šādi pienākumi: 
1. Nodot Nomniekam lietošanā Nomas objektu, saskaņā ar šī Līguma noteikumiem.
1. Šajā līgumā noteiktajos termiņos un kārtībā iesniegt Nomniekam rēķinu par nomas maksu un komunālajiem maksājumiem.
1. Nodrošināt Nomniekam no savas puses netraucētu Nomas objekta lietošanu līgumā paredzētajam mērķim un termiņā.
1. Iznomātāja atbildībā esošo ārējo ūdensvada, kanalizācijas, elektrotīkla bojājuma gadījumā ārpus Nomas objekta iespējami ātri veikt nepieciešamās darbības, lai veicinātu šo pakalpojumu piegādes atjaunošanu.
1. Rakstiski paziņot Nomniekam par Nomas objektā vai visā ēkā paredzamo būvdarbu veikšanu vismaz divas nedēļas iepriekš, ja šie darbi kaut kādā veidā var traucēt Nomnieka darbībai.



3.  NOMNIEKAM ir šādas tiesības: 
2. Tikai pēc rakstiskas saskaņošanas ar Iznomātāju, veikt telpām uzlabojumus, kas nepieciešami viņa vajadzībām, ievietot Nomas objektā mantu, iekārtas un citus priekšmetus, kuru dēļ jāveic Nomas objektā jebkādas būvniecības darbības t.sk. elektroinstalācijas darbus, sakaru u.c. instalāciju pārveide, jaunas izveide.
2. Nomniekam ir tiesības par saviem līdzekļiem veikt Nomas objekta un tajā esošās mantas apsardzi, apdrošināt Nomas objektu.

3.  NOMNIEKAM ir šādi pienākumi: 
3. Savlaicīgi veikt nomas un citus maksājumus saskaņā ar šo Līgumu.
3. Nomas objektu izmantot tikai tam paredzētajam mērķim, saskaņā ar Līguma 1.2.punktu;
3. Nomas laikā ievērot Nomas objekta vispārējos ekspluatācijas noteikumus, sanitārās un ugunsdrošības, elektrodrošības prasības, darba drošības, vides aizsardzības u.c. obligāto normatīvo aktu un pašvaldības izdotos noteikumu prasības, kas attiecināmas uz šo Līgumu, un nest atbildību par to neievērošanu, patstāvīgi apmaksājot visus piemērotos sodus šajā sakarā.
3. Lietot Nomas objektu kārtīgi, saudzīgi un saimnieciski, ievērot iznomātajās telpās un tai pieguļošajā teritorijā kārtību un tīrību, segt visus Iznomātājam radītos zaudējumus šai sakarā. 
3. Šķirošanas līnijas un preses apkopes darbus un iespējamos remontus Nomnieks organizē un veic par saviem līdzekļiem.
3. Ja Nomas objekta ēkas un telpas tiek lietotas nekārtīgi, tās piederumiem, komunikācijām tiek nodarīts kaitējums, bojājumi vai to stāvoklis nomas laikā tiek pasliktināts (izņemot dabisko nolietojumu), Nomnieka pienākums ir tās atremontēt vai pēc Iznomātāja ieskata atlīdzināt izdevumus, kas nepieciešami to remontam vai atjaunošanai. Nomnieks nes atbildību par savu darbinieku, klientu, apmeklētāju nodarītajiem zaudējumiem Nomas objektam un atlīdzina tos Iznomātājam, saskaņā ar tā piestādītajiem rēķiniem. Par trešo personu nodarītajiem zaudējumiem Nomnieks nes atbildību gadījumā, ja tie radušies apstākļos, kurus Nomnieks pieļāva, vai tos varēja novērst saprātīgi rīkojoties. 
3. Nomniekam ir pienākums noteiktajā laikā ielaist Iznomātāja pārstāvi Nomas objektā tā pārbaudei, pašam (vai pilnvarotam pārstāvim) piedalīties pārbaudē, ievērot un izpildīt Iznomātāja norādījumus attiecībā uz Nomas objekta lietošanu; 
3. Nomas attiecību izbeigšanās gadījumā Nomniekam ir pienākums līdz Nomas objekta nodošana-pieņemšanas akta parakstīšanas dienai Iznomātājam samaksāt visus ar Līgumu saistītos maksājumus, atbrīvot Nomas objektu no visas savas mantas un sakārtot Nomas objektu. Iznomātājam ir tiesības nepieņemt telpas un atteikties parakstīt telpu pieņemšanas nodošanas aktu, ja Nomnieks nav izpildījis kādu no šajā punktā minētajām prasībām. 
3. Izbeidzoties nomas attiecībām starp Pusēm, Nomniekam ir pienākums nodot Nomas objektu Iznomātājam ar abpusēji parakstītu pieņemšanas-nodošanas aktu.
3. Nomnieks atstāj bez atlīdzības Iznomātājam visus uzlabojumus Nomas objektā, izņemot tos, kas nav tieši, funkcionāli saistīti ar telpām. Nomnieka izdevumi Nomas objekta uzturēšanai un nepieciešamajam iekārtu remontam netiek atlīdzināti. Pirms telpu nodošanas Nomniekam nav tiesību veikt kādas darbības, kuru rezultātā pasliktinās Nomas objekta stāvoklis. Neievērojot minēto, Nomnieks atlīdzina Iznomātājam zaudējumus divkāršā apmērā.
3. Ja Nomnieks savas vainas dēļ (savu neizpildīto pienākumu un saistību dēļ) noteiktajā termiņā Nomas objektu ar abpusēji parakstītu nodošanas-pieņemšanas aktu Iznomātājam nenodod, tad Nomnieks turpmāk kā līgumsodu maksā nomas maksu divkāršā apmērā par visu laiku, kamēr telpas tiek nodotas Iznomātājam ar abpusēji parakstītu pieņemšanas-nodošanas aktu, neatkarīgi no tā vai Nomnieks telpas izmanto; 
3. Nomniekam ir aizliegts nodot lietošanā un/vai iznomāt apakšnomā Nomas objektu vai to daļu trešajām personām vai izmantot tās līgumā neparedzētam mērķim bez Iznomātāja rakstiskas atļaujas.

1. Līguma termiņš, tā grozīšanas un laušanas kārtība.
4. Līgums tiek noslēgts 2025.gada ___.______________ un ir spēkā līdz 2028. gada 31.decembrim. Ja neviens no Līdzējiem neizsaka vēlmi Līgumu izbeigt, Līgums tiek pagarināts uz katru nākošo gadu.
4. Visi Līguma grozījumi un papildinājumi tiek noformēti rakstiski un tiek pievienoti Līgumam, kļūstot par tā neatņemamu sastāvdaļu. 
4. Iznomātājam ir tiesības, Nomnieku rakstiski informējot par to vismaz vienu mēnesi iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja:
2. Nomnieka darbības vai bezdarbības dēļ tiek bojāts Nomas objekts.
2. Nomnieks vairāk nekā divus mēnešus kavē nomas maksas samaksu.
2. Nomas objekts bez Iznomātāja piekrišanas tiek nodots apakšnomā.
2. Netiek izpildīti Nomas objekta izmantošanas nosacījumi.
2. Nomas Līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē.
4. Nomniekam ir tiesības lauzt šo Līgumu pirms termiņa rakstiski par to brīdinot Iznomātāju 2 (divus) mēnešus iepriekš un turpināt maksāt par šo periodu Līgumā noteiktos maksājumus.
4. Šajā Līguma nodaļā noteiktie paziņojumi par Līguma laušanu ir nosūtāmi uz šajā Līgumā norādītajām Līdzēju adresēm un tiek uzskatīti par saņemtiem saskaņā ar Paziņošanas likuma normām. 
4. Izbeidzoties Līguma termiņam, vai arī Līgums tiek lauzts vienpusēji, Līdzējiem ir pienākums sastādīt un parakstīt Nomas objekta pieņemšanas – nodošanas aktu.
4. Viss, kas atradīsies Nomas objektā pēc Nomas objekta pieņemšanas-nodošanas akta abpusējas parakstīšanas vai vienpusējas parakstīšanas, saskaņā ar Līguma 4.8.punktu, ir uzskatāms par Iznomātāja īpašumu un Iznomātājs ir tiesīgs ar to rīkoties pēc saviem ieskatiem. 


1. Noslēguma noteikumi
5. Visus strīdus, kas radīsies Līguma darbības laikā, Līdzēji risina sarunu ceļā, ar iespēju panākt vienošanos. Ja vienošanās nav iespējama, strīdu izšķir LR tiesu instances. 
5. Līdzējiem ir pienākums vienas nedēļas laikā rakstiski informēt otru Līdzēju par izmaiņām savām adresē un cits rekvizītos. 
5. Līgums ir sagatavots divos identiskos eksemplāros uz ___ (_________) lapām, ar vienu pielikumu uz vienas lapas. Abiem eksemplāriem ir vienāds juridisks spēks. Pa vienam Līguma eksemplāram glabājas pie Iznomātāja un Nomnieka.


5. Līdzēju rekvizīti un paraksti:

Iznomātājs:	Nomnieks:
SIA “Vidusdaugavas SPAAO”	
“Dziļā vāda”, Mežāres pag.,	
Jēkabpils novads, LV-5226	
Reģ. Nr.55403015551	
Konts: LV38HABA0551034378558	
A/S „Swedbank”, Kods: HABALV22	
	
Valdes loceklis: Aleksejs Jankovskis	



________________________	________________________
	Z.v.		Z.v.  	


